Държавен вестник, бр. 63, 2002 г., стр. 27

Б Р О Й  63
Д Ъ Р Ж А В Е Н   В Е С Т Н И К
С Т Р .  27
36. “Специален ядрен материал” е плуто-
ний-239, уран-233, уран, обогатен с изотопите
U-235 или U-233, и всякакъв друг материал,
съдържащ един или няколко от изброените
радионуклиди.
37. “Специализирано обучение” е следдиплом-
но теоретично и практическо обучение и подго-
товка, включително дублиране и инструктаж, на
физически лица с цел да бъдат подготвени за
извършване на специфични дейности или зада-
чи и да бъдат допуснати до изпит за придобива-
не на правоспособност по реда на този закон.
38. “Събитие” е всяко отклонение от рег-
ламентирания режим на експлоатация, вклю-
чително един или повече откази на оборудване,
грешка или грешки на персонала и/или недос-
татъци на инструкциите и процедурите, което е
довело или би могло да доведе до изхвърляне на
радиоактивни вещества в работната или окол-
ната среда или до необосновано облъчване на
населението или персонала, или до нарушаване
на изискванията, правилата и нормите на ядре-
ната безопасност или радиационната защита.
39. “Съоръжение за управление на отрабо-
тено гориво” е всяко съоръжение, чиято основ-
на цел е управление на отработено гориво.
40. “Съоръжение за управление на радиоак-
тивни отпадъци” е всяко съоръжение, основна
цел на което е управлението на радиоактивни-
те отпадъци, което включва и ядрено съоръ-
жение в процес на извеждане от експлоатация,
само ако то е обявено като съоръжение за уп-
равление на радиоактивни отпадъци по реда
на този закон.
41. “Съхраняване” е складирането на ядрен
материал или радиоактивни вещества, вклю-
чително на отработено гориво или радиоактив-
ни отпадъци, в съоръжение, което осигурява
ограничаване на тяхното въздействие, с наме-
рение за извличането им.
42. “Тежко природно бедствие от изключи-
телен характер” е катастрофално, непредвиди-
мо и непредотвратимо природно бедствие.
43. “Техногенни радионуклиди” са радио-
нуклиди, чието наличие или концентрация в
радиоактивното вещество се дължат на чо-
вешка дейност.
44. “Управление на отработено гориво” са всич-
ки дейности, които са свързани с манипулиране-
то или съхраняването на отработено гориво, с
изключение на превозването извън площадката.
То може да включва също и изхвърляния.
45. “Управление на радиоактивни отпадъ-
ци” са всички дейности, които са свързани с
манипулирането, предварителното преработ-
ване, преработването, кондиционирането, съх-
раняването и погребването на радиоактивни-
те отпадъци.
46. “Уран, обогатен с изотопите на U-235 или
U-233” е уран, съдържащ изотопите U-235 или
U-233, или и двата в такова количество, че съот-
ношението на сумата от тези изотопи към изо-
топа U-238 е по-голямо от съотношението на
изотопа U-235 към изотопа U-238, намиращ се в
природата (изотопно съотношение 0,72 на сто).
47. “Физическа защита” е съвкупност от тех-
нически и организационни изисквания, мер-
ки, средства и методи, насочени към ефектив-
но предотвратяване на неправомерни въздейс-
твия и посегателства върху ядрения материал,
ядрените съоръжения и радиоактивните вещес-
тва (кражба, неправомерно проникване на те-
риторията на ядрено съоръжение, неразрешен
достъп до зони от особено значение за безо-
пасността на ядрената инсталация, саботаж,
терористични действия), своевременното им
откриване и прекратяване и връщане на не-
правомерно придобит ядрен материал.
48. “Ядрен материал” е изходен материал,
специален ядрен материал и други материали,
определени с акт на Министерския съвет.
49. “Ядрен реактор” е всяка ядрена инстала-
ция, съдържаща ядрено гориво, разположено по
такъв начин, че в него може да протече самопод-
държаща се ядрена верижна реакция на делене
без допълнителен източник на неутрони.
50. “Ядрена авария” е авария, свързана с
изхвърляне на радиоактивни вещества в окол-
ната среда или с потенциално опасно облъчва-
не на персонала или населението, предизвика-
на от нарушаване на контрола и управлението
на верижна реакция на делене, образуване на
критична маса, нарушаване отвеждането на
топлина от облъчен ядрен материал или пов-
реждане на ядрен материал, включително яд-
рено гориво.
51. “Ядрена безопасност” е състоянието и
способността на ядрено съоръжение и на него-
вите системи и персонал да предотврати не-
контролируема верижна реакция на делене или
недопустимо освобождаване на радиоактивни
вещества или йонизиращи лъчения в работна-
та или околната среда, предотвратяване на ин-
циденти и аварии и ограничаване на последи-
ците от тях.
52. “Ядрена инсталация” съгласно Виенска-
та конвенция е ядрен реактор (включително
критичен и подкритичен стенд); изследовател-
ски реактор; атомна електрическа централа;
съоръжение за управление на отработено гори-
во; съоръжение за конверсия или обогатяване
на ядрен материал и съоръжение за производ-
ство или преработване на ядрено гориво.
53. “Ядрена централа” е ядрено съоръжение
за производство на електрическа и/или топлин-
на енергия.
54. “Ядрено гориво” е всеки специален яд-
рен материал, който е способен да произвежда
енергия чрез самоподдържаща се ядрена вериж-
на реакция на делене.
55. “Ядрено съоръжение” е съоръжение,
включително свързаните с него територия, сгра-
ди и оборудване, в което се добива, произвежда,
преработва, използва, манипулира, съхранява